จุฑาธิป มณีพันธุ์

จุฑาธิป มณีพันธุ์ บีช เกิดวันที่ 8 กรกฎาคม พ.ศ. 2531 เป็นนักจักรยานประเภทถนนชาวไทย ผู้เข้าแข่งขันโอลิมปิกฤดูร้อน 2012 ในประเภทถนนหญิง แต่ประสบความล้มเหลวในการเข้าสู่เส้นชัย
ในภายหลัง จุฑาธิปได้รับการทาบทามจากมิเซลาฟานินีร็อกซ์ ซึ่งเป็นทีมจักรยานประเภทถนนอาชีพหญิง เพื่อเข้าแข่งขันรายการยูซีไอวูเมนส์ทีม ฤดูกาล 2012-2013 ที่ประเทศอิตาลี

**ประวัติ**
จุฑาทิป มณีพันธุ์ เกิดวันที่ 8 กรกฎาคม พ.ศ. 2531 ที่จังหวัดร้อยเอ็ด เธอเป็นลูกสาวของนายศุภกิจ มณีพันธุ์ และนางอำนวย อัญญะโพธิ์ ซึ่งจุฑาธิปสำเร็จการศึกษาระดับประถมจากโรงเรียนพระกุมารร้อยเอ็ด ระดับมัธยมจากโรงเรียนวิชูทิศ และระดับปริญญาตรีจากมหาวิทยาลัยรัตนบัณฑิต ด้านการแข่งจักรยาน เธอได้รับรางวัลเหรียญทองในการแข่งกีฬาจักรยานในซีเกมส์ 2009 ประเภทแมสสตาร์ทหญิง ที่ประเทศลาว
วันที่ 10 เมษายน พ.ศ. 2555 จุฑาทิปเข้าแข่งขันรายการวูเมนทัวร์ออฟไทยแลนด์ 2012 ที่จังหวัดเชียงราย ซึ่งเธอทำผลงานได้เป็นอันดับ 3 จากนั้น ในวันที่ 11 พฤษภาคม จุฑาทิปได้อันดับ 9 ในการแข่งจักรยานทางไกลทัวร์ออฟจงหมิงไอส์แลนด์ 2012 ช่วงที่ 2 ซึ่งเธอได้เป็นผู้นำเวลารวมเบสท์เอเชียนไรเดอร์ ส่วนวันที่ 17 พฤษภาคม ในการแข่งขันช่วงที่ 2 ของรายการทัวร์ออฟจูซานไอส์แลนด์ 2012 ที่สาธารณรัฐประชาชนจีน จุฑาทิปได้อันดับ 2 รวมถึงได้เป็นแชมป์ประเภทคะแนนรวมที่ 32 คะแนน และแชมป์เบสท์เอเชียนไรเดอร์ส ภายหลังจากทำคะแนนสะสมจากทัวร์ออฟจงหมิง และทัวร์ออฟจูซาน ส่งผลให้จุฑาทิปได้รับการจัดอันดับจากสหพันธ์จักรยานนานาชาติให้อยู่ในอันดับที่ 57 ของโลก และได้รับโควตาเข้าแข่งขันกีฬาจักรยานในโอลิมปิกฤดูร้อน 2012
ในช่วงแรกของการแข่งขันกีฬาจักรยานในโอลิมปิกฤดูร้อน 2012 จุฑาทิปได้อยู่ในกลุ่มท้าย ซ้ำยังพบกับสภาพฝนและต้องขับหลบหลีกอุบัติเหตุ ส่งผลให้อยู่ห่างจากกลุ่มผู้นำเกินเวลากำหนด เธอจึงต้องออกจากการแข่งขันตามกฎของสหพันธ์จักรยานนานาชาติก่อนเข้าถึงเส้นชัย

**เกียรติประวัติ**
 พ.ศ. 2550 - เหรียญเงิน 3 เหรียญเงิน 500 เมตร ทีมสปรินท์ สปรินท์ ประเภทลู่ ซีเกมส์ 2007 ที่ประเทศไทย- พ.ศ. 2552 - เหรียญทอง เหรียญทอง จักรยานถนน ซีเกมส์ 2009 ที่ประเทศลาว- พ.ศ. 2554 - เหรียญเงิน เหรียญเงินโอเมียม ประเภทลู่ รายการชิงแชมป์เอเชีย ครั้งที่ 31 ที่ประเทศไทย- พ.ศ. 2554 - เหรียญทองแดง เหรียญทองแดงอินไลน์เรซ ประเภทถนน รายการชิงแชมป์เอเชีย ครั้งที่ 31 ที่ประเทศไทย- พ.ศ. 2554 - เหรียญทองแดง เหรียญทองแดงสแครช ประเภทลู่ รายการชิงแชมป์เอเชีย ครั้งที่ 31 ที่ประเทศไทย- พ.ศ. 2554 - รางวัลเบสต์เอเชีย ทัวร์ออฟชงหมิง ประจำปี 2011 ที่ประเทศจีน- พ.ศ. 2554 - เหรียญเงิน เหรียญเงินสแครช โอเมียม และทีมสปรินท์ ประเภทลู่ ซีเกมส์ 2011 ที่ประเทศอินโดนีเซีย- พ.ศ. 2555 - เหรียญทองแดง เหรียญทองแดง ประเภทถนน รายการชิงแชมป์เอเชีย ครั้งที่ 32 ที่ประเทศไทย- พ.ศ. 2555 - รางวัลเบสต์เอเชีย ทัวร์ออฟชงหมิง ประจำปี 2012 ที่ประเทศจีน- พ.ศ. 2555 - รางวัลเบสต์เอเชียและคะแนนรวมอันดับ 2 ทัวร์ออฟโจซาน 2012 ที่ประเทศจีน- พ.ศ. 2557 - เหรียญทอง เหรียญทอง ประเภทถนน จักรยานในเอเชียนเกมส์ 2014 ที่อินช็อน ประเทศเกาหลีใต้

**รางวัล**
 พ.ศ. 2549 - รางวัลนักกีฬายอดเยี่ยม กีฬาเยาวชนแห่งชาติ ครั้งที่ 22 ที่จังหวัดลำปาง

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ประวัติ ของ "เจ้าบีซ" จุฑาธิป มณีพันธ์ - Thai Cycling Association- 60523-  Resultate von Jutatip Maneephan auf the-sports.org- ma/jutatip-maneephan-1-  "จุฑาธิป" ปั่น ลบสถิติซีเกมส์
หมวดหมู่:นักจักรยานชาวไทย
หมวดหมู่:นักกีฬาโอลิมปิกทีมชาติไทย
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:นักกีฬาเหรียญทองเอเชียนเกมส์ชาวไทย
หมวดหมู่:นักกีฬาเหรียญทองแดงเอเชียนเกมส์ชาวไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญเงินซีเกมส์ชาวไทย
หมวดหมู่:นักกีฬาจากจังหวัดร้อยเอ็ด
หมวดหมู่:บุคคลจากมหาวิทยาลัยรัตนบัณฑิต
หมวดหมู่:นักจักรยานในโอลิมปิกฤดูร้อน 2016
หมวดหมู่:นักจักรยานในโอลิมปิกฤดูร้อน 2020